**ELŐTERJESZTÉS**

**Körmend Város Önkormányzata Képviselő-testületének 2015. augusztus 17-i ülésére**

**Tárgy:** a Körmend, Rákóczi u. 11. VII/38. számú ingatlan feletti rendelkezési jog megszüntetésének lehetősége

Tisztelt Képviselő-testület!

Körmend Város Önkormányzatának (a továbbiakban Önkormányzat) kizárólagos tulajdonában áll a Körmend, Rákóczi u. 11. VII/38. számú alatti ingatlan (a továbbiakban ingatlan), mely felett a Honvédelmi Minisztériumnak rendelkezési (bérlőkijelölési) joga van. A lakás azonban évek óta üres, az Önkormányzat azonban lakáshiánnyal küzd.

Megkeresésünkre az előterjesztés mellékletét képező tájékoztató levél érkezett a Honvédelmi Minisztériumtól, melyben lényegét tekintve az alábbiakról tájékoztatták az Önkormányzatot:

„Az általános rend szerint a Honvédelmi Minisztérium bérlőkijelölési jogának megszűntetési feltétele a ***visszterhesség***, aminek lehetőségét és mértékét az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. törvény 43. § (3) bekezdése tartalmazza.”

Az előzőekben említett jogszabály alapján az önkormányzatok tulajdonát képező bérlakások elidegenítése esetén a vételár 50 százaléka a bérlőkijelölési joggal rendelkező szervet illeti meg. Ez alapján az ingatlan önkormányzat általi későbbi esetleges elidegenítése esetén a Honvédelmi Minisztériumot az ingatlan vételárának az 50 százaléka illeti meg. Ennek biztosítására a rendelkezési jog megszüntetésére vonatkozó jogügylettel egyidejűleg zálogjog kerül alapításra, melyet az ingatlan-nyilvántartásban is be kell jegyezni.

Amennyiben a Tisztelt Képviselő-testület a visszterhesség feltételét vállalja, akkor az Önkormányzat az ingatlan feletti rendelkezési jog megszerzésére lenne jogosult, megszüntetve ezzel a Honvédelmi Minisztérium bérlőkijelölési jogát.

Kérem a Tisztelt Képviselő-testületet, hogy az előterjesztésben foglaltakat tárgyalja meg, és a határozati javaslatban foglaltakkal egyetérteni szíveskedjék.

Melléklet: Honvédelmi Minisztérium tájékoztató levele

**HATÁROZATI JAVASLAT**

 Körmend Város Önkormányzatának Képviselő-testülete hozzájárul ahhoz, hogy az Önkormányzat kezdeményezze a Körmend, Rákóczi u. 11. VII/38. számú ingatlan rendelkezési jogának megszerzését a Honvédelmi Minisztérium előtt. A Képviselő-testület megismerte és tudomásul veszi a HM által a jog megszerzéséhez előírt felvételeket, egyúttal felhatalmazza a polgármestert arra, hogy az ingatlan feletti rendelkezési jog megszerzése végett a HM előtt eljárjon.

Felelős: polgármester

Határidő: folyamatos

Körmend, 2015. augusztus 05.

 Bebes István
 polgármester

